**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**ELEKTRĖNŲ SAV.**

| **Priemonės Nr.** | **Priemonės pavadinimas** | **Įvykdymo terminas** | **Priemonės vykdymo aprašymas** |
| --- | --- | --- | --- |
| 2.3.1. | Gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | 2015 m. | Vykdant projektą „Vilniaus regiono komunalinių atliekų tvarkymo sistemos plėtra“ (projekto Nr. VP-3.2-AM-01-V-02-010) Elektrėnų savivaldybės individualių namų valdų savininkams ir sodų bendrijų nariams yra išdalinta 2560 vnt. kompostavimo dėžių.  Gyventojai bei sodų bendrijų nariai žaliąsias atliekas nemokamai gali priduoti į žaliųjų atliekų kompostavimo aikštelę Obenių gatvėje. |
| 2.3.3. | Įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | 2015 m. | Vykdant projektą „Vilniaus regiono komunalinių atliekų tvarkymo sistemos plėtra“ (projekto Nr. VP-3.2-AM-01-V-02-010) pastatyti mechaninio biologinio apdorojimo įrenginiai (toliau MBA) Jočionių g. Vilniuje. Visos atliekos, surinktos iš mišrių komunalinių atliekų konteinerių, yra gabenamos į MBA. |
| 2.3.5. | Organizuoti maisto/virtuvės atliekų rūšiuojamąjį surinkimą ir (ar) individualų kompostavimą, įrengti pakankamus pajėgumus šioms maisto/virtuvės atliekoms apdoroti. | 2018 m. | Siekiant užtikrinti namų ūkiuose susidarančių maisto / virtuvės atliekų tvarkymą, namų ūkiams yra išdalintos kompostavimo dėžės. Įdiegti rūšiuojamąjį surinkimą ir vykdyti maisto / virtuvės atliekų rūšiavimą ekonomiškai nenaudinga nes savivaldybėje yra 23992 gyventojų (iš jų mieste - 18008). |
| 2.4.1. | Pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | 2014–2017 m. | Elektrėnų savivaldybėje yra pastatyti 81 komplektas konteinerių antrinėms žaliavoms surinkti.  2015 metais individualių namų gyventojams išdalinta 1200 komplektų konteinerių (stiklui ir kitai pakuotei surinkti)  2018 metais individualių namų gyventojams papildomai išdalinta 700 komplektų konteinerių (stiklui ir kitai pakuotei surinkti). |
| 2.4.2. | Didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones | 2014–2020 m. | Elektrėnų savivaldybės teritorijoje yra dvi didelių gabaritų atliekų surinkimo aikštelės. Taip pat didelių gabaritų atliekas, paliktas konteinerinėse aikštelėse, renka atliekų tvarkymo paslaugą teikiantis operatorius UAB „Elektrėnų komunalinis ūkis“ apvažiavimo būdu. |
| 2.4.3. | Regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | 2014–2020 m. | 2015 metų gruodžio 16 dieną Elektrėnų savivaldybės taryba sprendimu Nr. V. TS-206 patvirtino Elektrėnų savivaldybės atliekų tvarkymo 2014-2020 planą. Elektrėnų savivaldybės atliekų tvarkymo plano įgyvendinimo 2014-2020 metų priemonėse yra numatyti tokie punktai: 1) „2.3.1. Užtikrinti pavojingų atliekų surinkimą didelių gabaritų atliekų surinkimo aikštelėje Elektrėnuose“; 2) „2.3.2. Užtikrinti pavojingų atliekų surinkimą apvažiuojant ne rečiau kaip 2 kartus per metus“; 3) „2.3.3. Užtikrinti, kad tie pavojingųjų atliekų srautai, kurių surinkimas techniškai ir organizaciniu požiūriu galimas, būtų surenkami tiesiogiai iš atliekų turėtojų, įrengiant specialius konteinerius įmonių, įstaigų ar organizacijų patalpose“; 4) „2.3.4. Du kartus per metus turi teikti gyventojams informaciją apie pavojingų atliekų tvarkymą“; 5) „2.2.4. Užtikrinti atskirą tekstilės atliekų surinkimą specialiais konteineriais“. |
| 3.1.1. | Visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | 2014–2020 m. | Elektrėnų savivaldybės teritorijoje viešoji komunalinių atliekų tvarkymo paslauga teikiama 97 %. Reikia atkreipti dėmesį, kad šis rodiklis atspindi sudarytų sutarčių santykį su bendru gyventojų skaičiumi, todėl komunalinių atliekų paslaugos užtikrinimo vertinimas turėtų būti atliekamas ne nustatant pasirašytų paslaugų sutarčių santykį su gyventojų skaičiumi, bet vertinant faktines gyventojų galimybes naudotis viešąja komunalinių atliekų tvarkymo paslauga. |
| 6.1.2. | Šviesti ir informuoti visuomenę regioniniu lygiu: pristatyti komunalinių atliekų tvarkymo sistemą, esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | 2014-2020 m. | Vilniaus regiono gyventojų informavimas atliekų tvarkymo klausimais vykdomas 2018 m. lapkričio mėn. – 2019 m. gruodžio mėn. laikotarpiu. (05.2.1-APVA-R-008 priemonės „Komunalinių atliekų tvarkymo infrastruktūros plėtra“ projektas „Komunalinių atliekų tvarkymo infrastruktūros plėtra“). Vykdomos viešinimo kampanijos vizitinė kortelė – Atliekų kultūra. Informavimas vyksta pasitelkiant radiją, spaudą, internetą, televiziją, išnaudojant visuomeninio transporto galimybes bei šiai informavimo kampanijai skirtų renginių metu.  2018 m. lapkričio – gruodžio mėn. įgyvendintos šios viešinimo priemonės:  Informavimas spaudoje :  1) Nacionalinėje spaudoje „Lietuvos rytas“ 2 straipsniai;  2) Regioninėje spaudoje („Švenčionių kraštas“, „Galvė“, „Ukmergės žinios“, „Gimtoji žemė“, „Elektrėnų kronika“, „Širvintų kraštas“, „Vesti šalči“ (rusų ir lenkų kalbomis) – 8 straipsniai;  Informavimas radijuje:  LRT radijuje – 11 laidų (iš laidų ciklo „Mano rūšiavimo istorija“)  Informavimas viešajame transporte – sukurtas ir transliuotas vaizdo klipas „Plastikinių maišelių žala aplinkai“  Renginiai – 19 renginių (švietimo įstaigose (mokyklose, licėjuose, gimnazijose ir kt. bei „Siemens“ arenoje)  Integruotas informavimas internete:  Viešinimo kampanijos internete. Skiltyje Atliekų kultūra publikuotos 23 publikacijos (informacinių medžiagų), iš kurių 2 vaizdo reportažai atliekų prevencijos, edukacijos temomis.  Atliekų kultūra  https://www.delfi.lt/projrktai/  atlieku-kultura/.  Viešinimo kampanija socialiniuose tinkluose „Facebook“, „Instagram“, „Youtube“.  „Facebook“  https://www.facebook.com/  atliekukultura  „Instagram“  https://www.instagram.com/  atlieku\_kultura/  „Yotube“:  https://www.youtube.com/  channel/UCYJvl91v6Pr5nkp  2qqv8nTw  Sukurta svetainė:  https://www.atliekukultura.lt/ |
| 6.1.3. | Bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | 2014–2020 m. | Elektrėnų savivaldybės administracija yra pasirašiusi sutartis su UAB „Žaliasis taškas“, VšĮ „Pakuočių tvarkymo organizacija“ ir VšĮ „Gamtos ateitis“. Su šiomis organizacijomis savivaldybė rengia ir įgyvendina bendrus visuomenės švietimo ir informavimo atliekų prevencijos ir atliekų tvarkymo klausimais. |
| 6.2.1. | Dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | 2014–2020 metai | Elektrėnų savivaldybė dalyvavo atliekų surinkėjų ir tvarkytojų asociacijų organizuotuose bendruose renginiuose. |